CELEX: 62014TN0735
Language: el
Date: 2014-10-24 00:00:00
Title: Υπόθεση T-735/14: Προσφυγή της 24ης Οκτωβρίου 2014 — Gazprom Neft κατά Συμβουλίου

15.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 448/35
            
         Προσφυγή της 24ης Οκτωβρίου 2014 — Gazprom Neft κατά Συμβουλίου
   (Υπόθεση T-735/14)
   (2014/C 448/44)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Gazprom Neft OAO (Αγία Πετρούπολη, Ρωσία) (εκπρόσωποι: L. Van den Hende και S. Cogman, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει το άρθρο 4 της αποφάσεως 2014/512/ΚΕΠΠΑ του Συμβουλίου, της 31ης Ιουλίου 2014·
            
         
               —
            
            
               να ακυρώσει το άρθρο 3 και τις παραγράφους 3 και 4 του άρθρου 4 του κανονισμού (ΕΕ) 833/2014 του Συμβουλίου, της 31ης Ιουλίου 2014· και
            
         
               —
            
            
               να καταδικάσει το Συμβούλιο στα δικαστικά έξοδα της προσφεύγουσας.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα επικαλείται τρεις λόγους ακυρώσεως.
   
               1.
            
            
               Με τον πρώτο λόγο, η προσφεύγουσα προβάλλει παράβαση του άρθρου 296 ΣΛΕΕ.
               
                           —
                        
                        
                           Η προσφεύγουσα υποστηρίζει ότι η προσβαλλόμενη απόφαση του ΚΕΠΠΑ και ο προσβαλλόμενος κανονισμός δεν είναι επαρκώς αιτιολογημένοι και, επομένως, αντίκεινται στο άρθρο 296 ΣΛΕΕ.
                        
                     
         
               2.
            
            
               Με τον δεύτερο λόγο, η προσφεύγουσα προβάλλει ακατάλληλη νομική βάση των προσβαλλομένων διατάξεων.
               
                           —
                        
                        
                           Η προσφεύγουσα υποστηρίζει ότι το άρθρο 215 ΣΛΕΕ δεν αποτελεί κατάλληλη νομική βάση για τις προσβαλλόμενες διατάξεις του προσβαλλόμενου κανονισμού καθόσον δεν υφίσταται επαρκής σύνδεσμος μεταξύ της ίδιας και (i) της Ρωσικής Κυβερνήσεως και (ii) του σκοπού ο οποίος προφανώς επιδιώκεται με τις κυρώσεις. Οι αρχές αυτές θα έπρεπε επίσης να διέπουν τη χρήση του άρθρου 29 ΣΛΕΕ ως νομικής βάσεως περιοριστικών μέτρων εις βάρος τρίτων κρατών.
                        
                     
         
               3.
            
            
               Με τον τρίτο λόγο ακυρώσεως, η προσφεύγουσα προβάλλει παραβίαση της αρχής της αναλογικότητας και προσβολή θεμελιωδών δικαιωμάτων.
               
                           —
                        
                        
                           Η προσφεύγουσα υποστηρίζει ότι οι προσβαλλόμενες διατάξεις δεν συνάδουν προς την αρχή της αναλογικότητας και θεμελιώδη δικαιώματα. Οι προσβαλλόμενες διατάξεις συνιστούν δυσανάλογη παρέμβαση στην επαγγελματική ελευθερία της προσφεύγουσας και στο δικαίωμά της στην ιδιοκτησία, καθόσον δεν είναι πρόσφορες για την επίτευξη των σκοπών για τις οποίες θεσπίστηκαν (και, επομένως, δεν είναι και αναγκαίες) και, εν πάση περιπτώσει, επιβάλλουν επιβαρύνσεις που υπερβαίνουν κατά πολύ οποιαδήποτε πιθανά οφέλη.